《治圃杂书二十首 其十九》
元代·方回

芍药抽红锐，荼蘼缒绿长。几家蚕落纸，比屋燕分梁。

谷雨深春近，茶烟永日香。诗成懒磨墨，拄杖画苔墙。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。